தமிழியக்கம் - ஏடெழுதுவார்! - ஏனைய கவிதைகள்

இலக்கணமும் இலக்கியமும் 
 தெரியாதான் ஏடெழுதல் 
 கேடு நல்கும் 
 தலைக்கணையில் நெருப்பிட்டுத் 
 தலைவைத்துத் துயில்வது போல் 
 பகைவனைப் போய் 
 நிலைப்புற்ற தமிழ் ஏட்டின் 
 ஆசிரிய னாக்குவது 
 நீங்க வேண்டும். 
 கலைப்பண்பும் உயர்நினைப்பும் 
 உடையவரே ஏடெழுதும் 
 கணக்கா யர்கள்! 
 தன்னினத்தான் வேறினத்தான் 
 தன்பகைவன் தன்நண்பன் 
 எவனா னாலும் 
 அன்னவனின் அருஞ்செயலைப் 
 பாராட்டு வோன் செய்தி 
 அறிவிப் போனாம்! 
 சின்னபிழை ஏடெழுதும் 
 கணக்காயன் செய்திடினும் 
 திருநாட் டார்பால் 
 மன்னிவிடும் ஆதலினால் 
 ஏடெழுதும் வாழ்க்கையிலே 
 விழிப்பு வேண்டும்! 
 ஏற்றமுறச் செய்வதுவும் 
 மாற்றமுற வைப்பதுவும் 
 ஏடே யாகும்! 
 தோற்றுபுது நிலையுணர்ந்து 
 தோன்றாத வழிகூறித் 
 துணை புரிந்து 
 சேற்றிலுயர் தாமரைபோல் 
 திருநாட்டின் உளங்கவர்ந்து 
 தீந்த மிழ்த்தொண் 
 டாற்றுந்தாள் அங்கங்கே 
 அழகழகாய் அறிஞர்களால் 
 அமைத்தல் வேண்டும்! 
 தொண்டர்படை ஒன்றமைத்துத் 
 தமிழ் எதிர்ப்போர் தொடர்ந்தெழுதும் 
 ஏட்டை யெல்லாம் 
 கண்டறிந்த படி அவற்றை 
 மக்களெலாம் மறுக்கும் வணம் 
 கழற வேண்டும் 
 வண்டுதொடர் மலர்போலே 
 மக்கள் தொடர் ஏடுபல 
 தோன்றும் வண்ணம் 
 மண்டுதொகை திரட்டி, அதை 
 ஏடெழுத வல்லார்பால் 
 நல்க வேண்டும்! 
 ஆங்கிலத்துச் செய்தித்தாள் 
 அந்தமிழின் சிர்காக்க 
 எழுதல் வேண்டும் 
 தீங்கற்ற திரவிடநன் 
 மொழிகளிலே பலதாள்கள் 
 எழுதல் வேண்டும். 
 ஓங்கிடநாம் உயர்முறையில் 
 நாடோறும் கிழமை தோறும் 
 திங்கள் தோறும் 
 மாங்காட்டுக் குயிலினம் போல் 
 பறந்திடவேண்டும் தமிழ்த்தாள் 
 வண்ணம் பாடி! 
 இலக்கணமும் இலக்கியமும் 
 தெரியாதான் ஏடெழுதல் 
 கேடு நல்கும் 
 தலைக்கணையில் நெருப்பிட்டுத் 
 தலைவைத்துத் துயில்வது போல் 
 பகைவனைப் போய் 
 நிலைப்புற்ற தமிழ் ஏட்டின் 
 ஆசிரிய னாக்குவது 
 நீங்க வேண்டும். 
 கலைப்பண்பும் உயர்நினைப்பும் 
 உடையவரே ஏடெழுதும் 
 கணக்கா யர்கள்! 
 தன்னினத்தான் வேறினத்தான் 
 தன்பகைவன் தன்நண்பன் 
 எவனா னாலும் 
 அன்னவனின் அருஞ்செயலைப் 
 பாராட்டு வோன் செய்தி 
 அறிவிப் போனாம்! 
 சின்னபிழை ஏடெழுதும் 
 கணக்காயன் செய்திடினும் 
 திருநாட் டார்பால் 
 மன்னிவிடும் ஆதலினால் 
 ஏடெழுதும் வாழ்க்கையிலே 
 விழிப்பு வேண்டும்! 
 ஏற்றமுறச் செய்வதுவும் 
 மாற்றமுற வைப்பதுவும் 
 ஏடே யாகும்! 
 தோற்றுபுது நிலையுணர்ந்து 
 தோன்றாத வழிகூறித் 
 துணை புரிந்து 
 சேற்றிலுயர் தாமரைபோல் 
 திருநாட்டின் உளங்கவர்ந்து 
 தீந்த மிழ்த்தொண் 
 டாற்றுந்தாள் அங்கங்கே 
 அழகழகாய் அறிஞர்களால் 
 அமைத்தல் வேண்டும்! 
 தொண்டர்படை ஒன்றமைத்துத் 
 தமிழ் எதிர்ப்போர் தொடர்ந்தெழுதும் 
 ஏட்டை யெல்லாம் 
 கண்டறிந்த படி அவற்றை 
 மக்களெலாம் மறுக்கும் வணம் 
 கழற வேண்டும் 
 வண்டுதொடர் மலர்போலே 
 மக்கள் தொடர் ஏடுபல 
 தோன்றும் வண்ணம் 
 மண்டுதொகை திரட்டி, அதை 
 ஏடெழுத வல்லார்பால் 
 நல்க வேண்டும்! 
 ஆங்கிலத்துச் செய்தித்தாள் 
 அந்தமிழின் சிர்காக்க 
 எழுதல் வேண்டும் 
 தீங்கற்ற திரவிடநன் 
 மொழிகளிலே பலதாள்கள் 
 எழுதல் வேண்டும். 
 ஓங்கிடநாம் உயர்முறையில் 
 நாடோறும் கிழமை தோறும் 
 திங்கள் தோறும் 
 மாங்காட்டுக் குயிலினம் போல் 
 பறந்திடவேண்டும் தமிழ்த்தாள் 
 வண்ணம் பாடி!